Държавен вестник, бр. 39, 2009 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  39
(2) Средствата по ал. 1 се разходват по план-
сметка, предложена от председателя на НСИ и
утвърдена от министъра на финансите.
Чл. 34. Председателят на НСИ подготвя и
представя в Министерството на финансите го-
дишни отчети за изразходваните средства по
подготовката, провеждането, обработката и пуб-
ликуването на резултатите от преброяването.
Г л а в а  с е д м а
АДМИНИСТРАТИВНОНАКАЗАТЕЛНИ
РАЗПОРЕДБИ
Чл. 35. Лице, което не предостави на преб-
роителите данните по чл. 6—8 или предостави
неверни данни, се наказва с глоба 60 лв.
Чл. 36. Преброител, контрольор или друго
длъжностно лице, което не изпълни задълже-
нията си по този закон, се наказва с глоба от
250 до 500 лв.
Чл. 37. Длъжностно лице, което има достъп
до индивидуални данни и ги предостави или
използва за други цели освен определените в
чл. 29, ако деянието не съставлява престъпле-
ние, се наказва с глоба от 2000 до 6000 лв.
Чл. 38. (1) Нарушенията се установяват с
актове, съставени от длъжностни лица, опреде-
лени от председателя на НСИ.
(2) Въз основа на съставените актове предсе-
дателят на НСИ или оправомощени от него длъж-
ностни лица издават наказателни постановления.
(3) Съставянето на актовете, издаването,
обжалването и изпълнението на наказателните
постановления се извършват по реда на Закона
за административните нарушения и наказания.
ДОПЪЛНИТЕЛНИ РАЗПОРЕДБИ
§ 1. Централните и териториалните органи
на изпълнителната власт не могат да провеж-
дат анкети и да разпространяват въпросници в
периода 20 февруари—30 март 2011 г.
§ 2. Информацията, събрана по време на
преброяването, не може да бъде разпространя-
вана по какъвто и да е начин преди официално-
то оповестяване на резултатите от НСИ.
§ 3. По смисъла на този закон:
1. “Административен източник” е регистър
или информационна система, създадени със
закон, съдържащи информация за обектите на
статистическите изследвания.
2. “Бюджет на времето” е времето, изразход-
вано от лице—обект на извадкови статистичес-
ки изследвания, съпътстващи преброяването,
за извършване на различни дейности в рамките
на едно денонощие.
3. “Глава на домакинство” е лицето, което
осигурява основните средства за съществуване
или което домакинството признава за такова.
4. “Движими вещи и услуги с културно-бито-
во предназначение, ползвани от домакинството”
са: цветен телевизор; видеокасетофон; видеока-
мера; сателитна/кабелна телевизия; музикална
уредба; домашен телефон; интернет; домашен
компютър; мобилен телефон; готварска печка с
фурна; микровълнова печка; автоматична перал-
на машина; автоматична миялна машина; хла-
дилник; фризер; лека кола/минибус; лодка/яхта;
книги и компактдискове в домакинството.
5. “Домакинство” са две и повече лица, които
живеят заедно в едно жилище или в част от жили-
ще. Домакинство е и едно лице, което живее в
самостоятелно жилище, в стая или в част от нея
към дадено жилище, живее на самостоятелен
бюджет по отношение на разходите за хранене и
разходите за задоволяване на други потребности.
6. “Жилищен фонд” са жилищни помещения
и сгради, както и жилищните условия и връзка-
та между населението и жилищните помеще-
ния на национално, регионално и местно равни-
ще към референтната дата.
7. “Индивидуални данни” са данните за от-
делна статистическа единица.
8. “Инструментариум” е съвкупност от всич-
ки документи и технически средства, необходи-
ми за подготовката, организацията и провежда-
нето на преброяването.
9. “Население” е националното, регионал-
ното и местното население по своето обичайно
местопребиваване към референтната дата.
10. “Обичайно местопребиваване” е място-
то, където едно лице обикновено прекарва днев-
ния период на почивка, независимо от времен-
но отсъствие поради почивка, ваканция, посе-
щения при приятели и роднини, работа, меди-
цинско лечение или религиозно поклонение.
11. “Персонални данни” са получените за
статистически цели индивидуални данни.
12. “Референтна дата” е датата, към която се
отнасят данните за съответната държава—член-
ка на Европейския съюз.
13. “Сгради” са постоянни постройки, състо-
ящи се от жилищни помещения, предназначени
за обитаване от хора, или конвенционални жи-
лища, предназначени за сезонно ползване или
за второ жилище или които са необитавани.
§ 4. Регламент (ЕО) № 763/2008 на Европейс-
кия парламент и на Съвета от 9 юли 2008 г. относ-
но преброяването на населението и жилищния
фонд (ОВ, L 218/14 от 13 август 2008 г.) е прило-
жимият акт от правото на Европейския съюз.
ЗАКЛЮЧИТЕЛНИ РАЗПОРЕДБИ
§ 5. За попълването на всички карти, списъци
и други документи, необходими за преброяване-
то, председателят на НСИ издава инструкции.
§ 6. Изпълнението на закона се възлага на
председателя на НСИ.
Законът е приет от 40-то Народно събрание
на 15 май 2009 г. и е подпечатан с официалния
печат на Народното събрание.
Председател на Народното събрание:
Георги Пирински
7063